31999D0132
L 044/33
JURNALUL OFÍCIAL AL UNIUNII EUROPENE
DECIZIA CONSILIULUI
din 21 decembrie 1998
privind încheierea unui acord între Comunitatea Europeană și Consiliul Europei în scopul stabilirii, în conformitate cu articolul 7 alineatul (3) din Regulamentul (CE) nr. 1035/97 al Consiliului din 2 iunie 1997 de instituire a Observatorului European al Fenomenelor Rasiste și Xenofobe, a unei cooperări strânse între Observator și Consiliul Europei
(1999/132/CE)
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1035/97 al Consiliului (1) și, în special, articolul 7 alineatul (3) al acestuia, coroborat cu articolul 228 alineatul (2) a doua teză și articolul 228 alineatul (3) primul paragraf din Tratatul CE,
având în vedere propunerea Comisiei (2),
având în vedere avizul Parlamentului European (3),
întrucât este necesară aprobarea acordului între Comunitatea Europeană și Consiliul Europei în scopul stabilirii, în conformitate cu articolul 7 alineatul (3) din Regulamentul (CE) nr. 1035/97 al Consiliului din 2 iunie 1997 de instituire a Observatorului European al Fenomenelor Rasiste și Xenofobe, a unei cooperări strânse între Observator și Consiliul Europei,
ADOPTĂ PREZENTA DECIZIE:
Articolul 1
Acordul între Comunitatea Europeană și Consiliul Europei prevăzut la articolul 7 alineatul (3) din Regulamentul (CE) nr. 1035/97 al Consiliului se aprobă în numele Comunității Europene.
Textul acordului se anexează la prezenta decizie.
Articolul 2
Președintele Consiliului este autorizat prin prezenta să numească persoana împuternicită să semneze acordul ce are drept efect angajarea Comunității (4).
Articolul 3
Prezenta decizie se publică în Jurnalul Oficial al Comunităților Europene.
Adoptată la Bruxelles, 21 decembrie 1998.